થર્ટી ફર્સ્ટના અનેક આયોજનો થનાર છે અને દારૂડિયાઓ આ પળને ઉજવવા માટે થનગની રહ્યા છે ત્યારે શરાબીઓની પ્યાસ બુઝાવવા માટે બુટલેગરો પણ એટલા જ અધીરા બની રહ્યા છે ત્યારે આવી પરિસ્થિતિમાં દારૂના દુષણ ઉપર સંપૂર્ણપણે બ્રેક મારવા પોલીસ કમિશ્નર મનોજ અગ્રવાલ, જેસીપી ખુર્શીદ અહેમદ, ડીસીપી રવિમોહન સૈની, ડીસીપી મનોહરસિંહ જાડેજા, એસીપી ક્રાઇમ જયદીપસિંહ સરવૈયાની સૂચનાથી ડીસીબી પીઆઇ એચ એમ ગઢવીના માર્ગદર્શન હેઠળ પીએસઆઇ અતુલ સોનારા અને તેમની ટીમ પેટ્રોલિંગમાં હતી દરમિયાન અનિલભાઈ સોનારા, સમીરભાઈ શેખ અને હરદેવસિંહ રાણાને મળેલી ચોક્કસ બાતમી આધારે મહેશભાઈ મંઢ, અજીતસિંહ પરમાર, નિશાંતભાઈ પરમાર, નિલેશભાઈ ડામોરને સાથે રાખીને મોરબી હાઇવે ઉપર વોચ ગોઠવી હતી વોચ દરમિયાન બાતમીવાળો આર જે 18 જીબી 0041 નંબરનો ટ્રક મોરબી તરફથી રાજકોટ તરફ આવતો નજરે પડતા ગૌરીદળ પાસે અટકાવી બંધ ટ્રક ખોલાવી જડતી લેતા અંદરથી જુદી જુદી બ્રાન્ડનો વિદેશી દારૂનો જંગી જથ્થો મળી આવ્યો હતો પોલીસે દારૂની કુલ 7308 બોટલ કબ્જે કરી હતી જેની કિંમત 29,23,200 રૂપિયા થાય છે તે દારૂ, 15 લાખનું ક્ધટેનર અને 3 ફોન સહીત 44,33,700 રૂપિયાનો મુદામાલ કબ્જે કર્યો હતો પોલીસે ટ્રક લઈને આવતા ડરાઇવર-ક્લીનર રાજસ્થાન બાડમેર જિલ્લાના ચાટન  તાલુકાના ભળણીયા ગામના ભીખારામ સાજનરામ પૂનીયા અને જીલોર જિલ્લાના ચિતલવાના તાલુકાના સાંગણવા ગામના દિનેશ ભાખરારામ પવારની ધરપકડ કરી હતી આ બંને શખ્સો રાજકોટમાં ક્યાં અને કોને દારૂ આપવાના હતા તે સહિતના મુદ્દે રિમાન્ડ મેળવવા તજવીજ હાથ ધરી છે મસમોટો દારૂનો જથ્થો ક્રાઇમ બ્રાન્ચે ઝડપી લેતા બુટલેગરોમાં ફફડાટ વ્યાપી ગયો છે.